સહકાર્યકરો અને વિવિધ સ્તરની વ્યક્તિઓ સાથેની આંતરક્રિયા વ્યાવસાયિક ત્યારે કહેવાય જ્યારે તમને તે સૌ પ્રત્યે આદર હોય, તમને તેમના સમય પ્રત્યે આદર હોય-બીનજરૂરી સર્ચાઓમાં તેમનો સમય ન વેડફો, તમને ટીમવર્કમાં વિશ્વાસ હોય, કોઈપણ સફળતાને તમે ટીમની સફળતા માનતા હો. ઈત્યાદિ. વ્યાવસાયિક કાર્યસંપાદન એટલે તમને સોંપાયેલ કામગીરીની પૂરી જાણકારી હોય, કોઈપણ પાસેથી નવું શીખવાની તત્પરતા હોય, જે તે સમસ્યાનો હલ મેળવવાની લગન હોય, તમે જે તે લક્ષ્ય હાંસલ કરવા તમારા શ્રેષ્ઠ પ્રયત્નો અને તમારું તમામ નૂર ખર્ચી નાખવા તત્પર હો, સતત વિધેયાત્મક વલણ જ દાખવતા હો, તમારી દ્રષ્ટિ ગુણવત્તા ઉપર જ સ્થિર થઈ હોય, અન્યની કામગીરીનું શ્રેય લેવાની જરાય ઈચ્છા ન હોય, કોઈના કાર્યની આલોચના કરો તો એ પણ તંદુરસ્ત આલોચના હોય ઈત્યાદિ.